Himenij
Himenij ili himenijski sloj (lat. hymenium, od grčkog ὑμένιον – himenion = tanka opna) je mikroskopski tanki sloj plodnog tijela gljiva u koljenima Basidiomycota i Ascomycota koji sadrži spore (rasplodne elemente): bazidije ili askuse Kod nekih vrsta sve ćelije himenija se razviju u bazidiju ili askus, a kod drugih se u sterilne ćelije, cistide ili parafize. Cistide su često važne za identifikaciju pod mikroskopom. Podhimenij se sastoji od hifa iz kojih nastaju himenijske spore. Pozicija himenija je prvo uobičajenu obilježje u postupku identifikacije i klasifikacije gljiva. Slijede neki primjeri himenija kod različitih kategorija gljiva: Kod gljiva kao što su muhara, blagva i slične, himenij je na vertikalnoj strani lamele listića. Kod gljiva poput vrganja, himenij je spužvasta masa cjevčica koje su usmjerene prema dolje. Puhara i slične gljive imaju himenij unutar plodnog tijela. Kod gljiva kao što je stršak, himenij razvija se unutar gljive, a onda se ispoljava u obliku tekućine neprijatnog mirisa. Kod zdjeličarki, nalazi se na konkavnoj površini zdjelice. Kod gljiva uobičajeno zvanih "grive" (npr. žuta griva, blijeda griva), himenij je izvana na iglicama sličnim zubima.